Buyuk Britaniya qirolichasi birinchi marta Tvitterdan foydalandi

Buyuk Britaniya qirolichasi Yelizaveta Ikkinchi Londondagi Ilm-fan muzeyida axborot texnologiyalari tarixiga bag‘ishlangan yangi galereyani ochar ekan, o‘zining ilk tvitini yozdi. Bu haqda “RIA Novosti” xabar bermoqda.

“Bugun Ilm-fan muzeyida ‘Axborot asri’ ko‘rgazmasini ochishdan mamnunman va odamlar bu yerga tashrif buyurib zavq olishiga umid qilib qolaman”, — deb yozdi qirolicha planshet kompyuterida.
It is a pleasure to open the Information Age exhibition today at the @ScienceMuseum and I hope people will enjoy visiting.  Elizabeth R.
— The Royal Family (@RoyalFamily) October 24, 2014
Tvitter Ilm-fan muzeyi akkauntidan yuborildi va minglab marta “retvit” qilindi.
Nashrning eslatishicha, Yelizaveta Ikkinchi 1976-yilda elektron xat jo‘natgan birinchi monarxga aylangan edi.